Predsjednik Opštine Nikšić razmotrio je Izvještaj o radu i finansijskom poslovanju Javne ustanove Nikšićko pozorište za 2023. godinu i dao sledeće

**O C J E N E**

1. Javna ustanova Nikšićko pozorište je u izvještajnoj 2023. godini u cjelosti uspjela da realizuje planirane programske sadržaje, što pokazuje pregled realizovanih aktivnosti.
2. Kontinuirani mjesečni repertoari sa pozorišnim, filmskim i muzičkim sadržajima u potpunosti su odgovorili sve izraženijim zahtjevima publike u Nikšiću, a u komercijalnom aranžmanu doprinijeli su ostvarenim sopstvenim prihodima.
3. Nikšićko pozorište je sadržajno bogatim i raznovrsnim repertoarom uspjelo da unaprijedi dramsku umjetnost imajući u vidu da je njegov repertoar bio obogaćen novim projektima, izdavačkom djelatnošću i saradnjom sa drugim pozorištima, bez čega se ne može zamisliti rad savremene pozorišne produkcijske kuće.
4. XIX „Međunarodni festival glumca“ tradicionalna teatarska smotra, koji je u osnovi posvećen glumcu i glumi, samo je dodatno doprinio razvoju kulture našeg grada i afirmaciji ne samo nikšićke, već i crnogorske pozorišne scene.
5. Nikšićko pozorište je u izvještajnom periodu uspjelo realizovati programom zacrtane projekte iz izdavačke djelatnosti i time obogatilo kulturni život grada i dalo značajan doprinos crnogorskoj kulturnoj sceni.

Na osnovu datih ocjena predsjednik Opštine Nikšić donio je sledeće

**Z A K Lj U Č K E**

1. Usvaja se Izvještaj o radu i finansijskom poslovanju Javne ustanove Nikšićko pozorište za 2023. godinu.
2. Za očekivati je da će Nikšićko pozorište i u narednom periodu, pored pozorišne, procesom digitalizacije pozorišne sale popularisati i unaprijediti i filmsku produkciju, kao i niz drugih vidova umjetnosti i kulture uopšte, što značajno doprinosi afirmaciji Nikšića kao kulturnog centra Crne Gore.
3. Izuzetni scenski uslovi, stvaralački opus, bogatstvo pozorišnog života, kao i sve izraženiji zahtjevi publike za novim dramskim naslovima nameću obavezu da Nikšićko pozorište kontinuirano, snažnije i još dinamičnije doprinosi razvoju pozorišne umjetnosti, ne samo kroz realizaciju sopstvene, već i gostujuće teatarske produkcije.
4. Nikšićko pozorište bi i u narednom periodu trebalo zadržati i unaprijediti prepoznatljiv kvalitet pozorišnog stvaralaštva u gradu, uz razumijevanje i podršku lokalne uprave, Ministarstva kulture i medija, kao i entuzijazma zaposlenih.

 PREDSJEDNIK

 Marko Kovačević, s.r.